
Text rozhodnutia
Súd: Krajský súd Bratislava Spisová značka: 3Co/107/2014 Identifikačné číslo súdneho spisu: 1213212581 Dátum vydania rozhodnutia: 30. 04. 2014 Meno a priezvisko sudcu, VSÚ: JUDr. Roman Bolebruch ECLI: ECLI:SK:KSBA:2014:1213212581.1 Uznesenie Krajský súd v Bratislave v právnej veci navrhovateľa: Dopravný podnik Bratislava, a.s., O. 1, Bratislava, zastúpeného advokátom JUDr. Vladimírom Kánom, U. G. R. X-CX, Bratislava, proti odporkyni: Monika Síposová, bytom A. 3, Bratislava, o zaplatenie 50,70 eura, o späťvzatí návrhu po vyhlásení rozsudku Okresného súdu Bratislava II č.k. 21C/83/2013-29, zo dňa 23.10.2013, takto r o z h o d o l : Odvolací súd pripúšťa späťvzatie návrhu, rozsudok Okresného súdu Bratislava II č.k. 21C/83/2013-29, zo dňa 23.10.2013 z r u š u j e a konanie z a s t a v u j e . Odporkyni náhradu trov konania n e p r i z n á v a . o d ô v o d n e n i e : Súd prvého stupňa rozsudkom č.k. 21C/83/2013-29, zo dňa 23.10.2013, uložil odporkyni povinnosť zaplatiť navrhovateľovi 50,70 eura a náhradu trov konania 16,50 eura, všetko v mesačných splátkach po 8 eur pod hrozbou straty výhody splátok v prípade nezaplatenia čo i len jednej splátky. Navrhovateľ podaním zo dňa 21.11.2013 vzal návrh v celom rozsahu späť. Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Nakoľko v predmetnej veci navrhovateľ vzal návrh na začatie konania späť po rozhodnutí súdu prvého stupňa a odporkyňa proti späťvzatiu návrhu nemala námietky (§ 101 ods. 3 O.s.p.), odvolací súd v zmysle citovaného ustanovenia pripustil späťvzatie návrhu, zrušil rozsudok súdu prvého stupňa a konanie zastavil. O náhrade trov konania rozhodol v zmysle § 146 ods. 2 veta prvá O.s.p. Nakoľko navrhovateľ neuviedol dôvod späťvzatia návrhu, nemožno skonštatovať také správanie sa odporkyne, pre ktoré by bol vzatý späť dôvodne podaný návrh a kedy by bolo možné pri rozhodnutí o náhrade trov konania aplikovať § 146 ods. 2 veta druhá O.s.p. Zastavenie konania procesne zavinil späťvzatím návrhu navrhovateľ, ktorý by bol v zmysle § 146 ods. 2 veta prvá O.s.p. povinný nahradiť trovy konania odporkyni; tejto však v konaní trovy nevznikli, odvolací súd jej preto náhradu trov konania nepriznal. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné.

